CELEX: 62017TN0619
Language: ro
Date: 2017-09-09 00:00:00
Title: Cauza T-619/17: Acțiune introdusă la 9 septembrie 2017 – de la Fuente Martín și alții/SRB

8.1.2018   
            
            
               RO
            
            
               Jurnalul Oficial al Uniunii Europene
            
            
               C 5/44
            
         Acțiune introdusă la 9 septembrie 2017 – de la Fuente Martín și alții/SRB
   (Cauza T-619/17)
   (2018/C 005/59)
   Limba de procedură: spaniola
   
      Părțile
   
   
      Reclamanți: Juan Antonio de la Fuente Martín (Madrid, Spania) și alți 525 de reclamanți (reprezentanți: M. Durán Muñoz și M. Duran Campos, abogados)
   
      Pârât: Comitetul Unic de Rezoluție
   
      Concluziile
   
   Reclamanții solicită Tribunalului:
   
               —
            
            
               anularea, prin lipsirea de efecte și prin revocare, a deciziei adoptate de Comitetul Unic de Rezoluție (SRB) reunit în sesiune executivă extinsă la 7 iunie 2017 (SRB/EES/2017/08), publicată în mod parțial și incomplet la 12 iulie 2017, prin care SRB a adoptat dispozitivul de rezoluție cu privire la Banco Popular Español S. A. și acordarea către acționar și către titularii instrumentelor de fonduri proprii a acțiunilor și a instrumentelor lor respective și, în consecință, repunerea lor în toate drepturile;
            
         
               —
            
            
               cu titlu subsidiar, constatarea faptului că decizia SRB a produs daune și prejudicii acționarilor și titularilor de titluri ai Banco Popular Español S. A. pentru care SRB trebuie să-i despăgubească în conformitate cu articolul 84 din Regulamentul nr. 806/2014 din 15 iulie 2014 și, în consecință, obligarea Uniunii Europene la despăgubirea reclamanților cu o sumă echivalentă cu valoarea acțiunilor și a instrumentelor fondurilor proprii ai căror titulari erau aceștia în ziua anterioară adoptării deciziei atacate sau, dacă este cazul, cu titlu subsidiar, despăgubirea lor cu o sumă echivalentă cu valoarea economică pe care ar fi păstrat-o dacă instituția financiară ar fi fost supusă unei proceduri normale de insolvabilitate cu ocazia adoptării deciziei atacate.
            
         
      Motivele și principalele argumente
   
   Motivele și principalele argumente sunt similare celor invocate în cauzele T-478/17, Mutualidad de la Abogacía și Hermandad Nacional de Arquitectos Superiores y Químicos/SRB, T-481/17, Fundación Tatiana Pérez de Guzmán el Bueno și SFL/SRB, T-482/17, Comercial Vascongada Recalde/Commission și SRB, T-483/17, García Suárez și alții/Comisia și SRB, T-484/17, Fidesban și alții/SRB, T-497/17, Sánchez del Valle și Calatrava Real State 2015/Comisia și SRB și T-498/17, Álvarez de Linera Granda/Comisia și SRB.